钦定古今图书集成/明伦汇编/氏族典/第348卷 > 周健
## 钦定古今图书集成/明伦汇编/氏族典/第348卷 > 周健

按《吴县志》：“健本姓吴，年七岁，父贫，鬻健。周襄家冒周
姓，襄挟幼子与甥饮婿家，夜归，健引炬而前，俄有人
挟兵持火尾之，诘襄所往，襄知为贼，不敢对。贼怒，拔
刀捽襄于地，甥子咸溃走，健直前执一贼，夺刀插泥
淖中，指为断。贼大怒，舍襄捽健，健与抱持，襄遂得脱。
既而贼大至，挥刀乱砍之，视健肠胃流出，弃去。俄复”
甦，犹呼襄所在，强起走，创剧，仆普思桥。会襄率人来
援，掖归，视襄中刀处，为作楚状。又见襄子与甥俱无
恙，因呕血一斗死。